Prošireni Kolegij je dogovorio da otvori odmah, na osnovu 15 potpisa poslanika, novu hitnu sjednicu samo sa jednom tačkom dnevnog reda – glasanje o RTV servisu, naplati takse, koja se nalazi u drugom čitanju zbog zahtjeva za hitnu sjednicu. Znači, da ne bi sazivali hitnu sjednicu dogovorili smo da sad odmah to završimo, otvorimo sjednicu i izvršimo glasanje. Prijedlog dnevnog reda je – Izvještaj Komisije kolegijuma o nastojanju za postizanje saglasnosti o Prijedlogu zakona o izmjenama i dopunama Zakona o Javnom RTV sistemu BiH – predlagač poslanici: Amir Fazlić i Mirsad Đonlagić. Znači, radi se o tačci za koju nije predviđena uopšte diskusija, radi se o drugom krugu glasanja po pitanju Zakona i molim da se pripremite za glasanje. Ne mogu kompjuteri da prate ovakvu brzinu. Molim vas da pripremite kartone za ručno glasanje da ne bi dalje čekali. Znači, glasamo o Zakonu u drugom čitanju. Ko je za? Ko je protiv? Ima li uzdržanih? Nema. Znači, 24 za, 10 protiv i nema uzdržanih. Ima potrebna entitetska i opšta većina i u drugom krugu je usvojen Zakon u prvom čitanju. Ovim zatvaramo ... [[zajednička diskusija]] Pa šta je sada, mislim. 24 je služba prebrojala za, 10 protiv. ____________(?) [[nije uključen mikrofon]]
Samo skraćuješ ovdje rokove i ...
Molim vas, znači rekli smo da ćemo od dva zaključka, koja su bila u diskusiji na prošloj sjednici, glasati kada se bude glasalo o prolasku zaključka u drugi krug. Imamo dva zaključka ovdje na dnevnom redu. Jedan je Amira Fazlića i drugi je Aleksandre Pandurević. Stavljam na glasanje zaključak Amira Fazlića. Ponovo kartonima glasamo, samo dignite ko je za? Gospodine Kožul, ako niste za, nemojte. Ko je protiv? Ima li uzdržanih? Nema. 20 za, 15 protiv. Ne postoji entitetska većina iz Republike Srpske. Idemo odmah u drugi krug. Ko je za? Ko je protiv? Ima li uzdržanih? Nema. Rezultat je 20 za, 13 protiv. Iz Republike Srpske je bilo 11 protiv, znači više od 2/3 i nije prihvaćen zaključak. Sada glasamo o zaključku Aleksandre Pandurević. Ko je za? Ko je protiv? Ima li uzdržanih? Nema. Rezultat je 10 za, 23 protiv. Nema opšte većine i zaključak nije prošao. Ovim zaključujem 6. hitnu sjednicu. Hvala vam. Sjednica završena u 18:50 sati.